bombman/thwiki-2026-super-clean-5k huggingface dataset:
สมเด็จพระธรรมลิขิต (แก อุก) (เขมร: សមេ្តចព្រះធម្មលិខិត) (พ.ศ. 2395 - พ.ศ. 2480) ดำรงสมณศักดิ์เป็นสมเด็จพระสังฆราชฝ่ายคณะมหานิกายแห่งราชอาณาจักรกัมพูชา พระองค์ที่ 2 พระประวัติ ณ บ้านกรอว์เขียว อำเภอพญาเลอ จังหวัดกันดาล พระบิดาทรงพระนามว่า เก พระมารดาทรงพระนามว่า มา และทรงเป็นหลานของสมเด็จเจ้าฟ้าปก เมื่อทรงมีพระชนมายุ 10 พรรษา ในปีวอก ตรีศก พุทธศักราช 2404 พระบิดามารดาได้นำไปฝากเรียนหนังสือที่วัดรัมดูล อำเภออุดงค์ จังหวัดกำปงสปือ ภายใต้การอุปถัมภ์ของ สมเด็จพระโพธิวงศ์ เมื่อทรงมีพระชนมายุ 15 พรรษา ในปีฉลู สัปตศก พ.ศ. 2409 ทรงผนวชเป็นสามเณร ณ วัดรัมดูล อำเภออุดงค์ จังหวัดกำปงสปือ ต่อมาเมื่อพระชนมายุครบ 22 พรรษา ในปีวอก จัตวาศก พ.ศ. 2416 ได้ทรงอุปสมบทเป็นพระภิกษุ ณ วัดอุณาโลม โดยมี สมเด็จพระมหาสังฆราช นิล เตียง เป็นพระอุปัชฌาย์ เมื่อมีพระชนมายุ 64 พรรษา ในปีขาล ฉศก พ.ศ. 2458 ได้รับการแต่งตั้งเป็น พระสังฆนายกสมัชชา (รักษาการ) ต่อมาเมื่อพระชนมายุ 75 พรรษา ในปีระกา สำเร็จศก พ.ศ. 2472 ทรงได้รับการสถาปนาเป็น สมเด็จพระธรรมลิขิต สังฆนายก สิริมหาสังฆกิจ แห่งคณะมหานิกาย และทรงดำรงตำแหน่งพระสังฆนายกเป็นเวลา 15 ปี สิ้นพระชนม์ เมื่อทรงมีพระชนมายุ 86 พรรษา ในปีจอ อัฐศก พ.ศ. 2480 (ค.ศ. 1936) สิ้นพระชนม์ เมื่อวันเสาร์ แรม 2 ค่ำ เดือนเจษฐ์ ปีจอ เวลา 20 นาฬิกา 30 นาที ณ วัดอุณาโลม กรุงพนมเปญ สมณศักดิ์ พ.ศ. 2416 เป็น พระแก อุก อินฺทตฺเถโร พ.ศ. 2458 เป็น พระสังฆนายกสมัชชา (รักษาการแทนสมเด็จพระสังฆราช) พ.ศ. 2472 เป็น สมเด็จพระธรรมลิขิต สังฆนายก สิริมหาสังฆกิจ สมเด็จพระสังฆราชแห่งคณะมหานิกาย อ้างอิง
อุมัยยะฮ์ อิบน์ อับด์ชัมส์ เป็นบรรพบุรุษของสายเลือดเคาะลีฟะฮ์อุมัยยะฮ์ ผู้โต้แย้งที่ต่อต้านอุมัยยะฮ์กล่าวว่าชื่อของเขามาจาก 'ama' คำย่อของคำว่าทาสสาว และแทนที่จะเป็นบุตรโดยชอบธรรมของอับด์ชัมส์ อิบน์ อัลกัลบีอ้างว่าเขาถูกรับเลี้ยง อย่างไรก็ตาม อิบน์ อัลกัลบีถือว่าเป็นผู้รายงานที่ไม่น่าเชื่อถือ ตระกูลบะนู อุมัยยะฮ์กับราชวงศ์ที่ปกครองรัฐเคาะลีฟะฮ์อุมัยยะฮ์ได้ชื่อมาจากอุมัยยะฮ์ อิบน์ อับด์ชัมส์ อุมัยยะฮ์ขึ้นเป็น (ผู้บัญชาการช่วงสงคราม) ของชาวมักกะฮ์ต่อจากอับด์ชัมส์ ตำแหน่งนี้น่าจะเป็นตำแหน่งทางการเมืองชั่วคราว โดยผู้ดำรงตำแหน่งจะคอยกำกับดูแลกิจการทหารในมักกะฮ์ในช่วงสงครามแทนที่จะเป็นผู้บังคับบัญชาภาคสนามจริง ซึ่งถือเป็นเรื่องที่ดี เนื่องจากราชวงศ์อุมัยยะฮ์ในเวลาต่อมามีชื่อเสียงในด้านทักษะการจัดองค์กรทางการเมืองและการทหารอย่างมาก หลังมีการชิงดีกับฮาชิม อิบน์ อับด์มะนาฟ ลูกพี่ลูกน้อง ชาวมักกะฮ์เนรเทศอุมัยยะฮ์ อิบน์ อับด์ชัมส์ อิบน์ อับด์มะนาฟไปยังลิแวนต์ (บิลาดุชชาม) ซึ่งเขาและลูกหลานของเขาอาศัยอยู่ และตัวเขากลายมาเป็นพ่อค้า ต่อมาสิ่งนี้ช่วยให้มุอาวิยะฮ์ อิบน์ อะบูซุฟยาน อิบน์ ฮัรบ์ อิบน์ อุมัยยะฮ์ หลานชายของเขา สถาปนารัฐเคาะลีฟะฮ์ใหม่ซึ่งมีเมืองหลวงที่ดามัสกัส บุตรของเขา มีดังนี้: อะบูลอาศ ฮัรบ์ Al-'As อะบู อัมร์ Abu al-'Is เศาะฟียะฮ์ อ้างอิง https://archive.org/details/nasqurPDF
เน็กซ์ไทด์ (มักเขียน NexT1DE) เป็นบอยแบนด์จากประเทศไทยภายใต้สังกัดเท็นเซ็นต์มิวสิก ก่อตั้งขึ้นหลังจากการแข่งขันรายการ พรอดิวซ์ แคมป์ เอเชีย: ซีซั่น 2 ของวีทีวี ประกอบด้วยสมาชิกจำนวน 7 คน คือ ดรณ์, ไทโอ, หู เย่เทา, เซิน, โอมาร์, ฉง และเหยา จื่อห่าว เปิดตัวเมื่อวันที่ 6 พฤษภาคม ค.ศ. 2025 ด้วยซิงเกิลที่ใช้ชื่อเดียวกับวง ประวัติ ก่อนเปิดตัว ก่อนเข้าร่วมรายการ พรอดิวซ์ แคมป์ เอเชีย: ซีซั่น 2 หู เย่เทา เคยเข้าแข่งขันในรายการ พรอดิวซ์แคมป์ 2021 ซึ่งเป็นซีซั่นสุดท้ายของแฟรนไชส์พรอดิวซ์ แคมป์ ที่ออกอากาศในประเทศจีน ส่วนไทโอเคยเข้าแข่งขันในรายการ เดอะ ทูว์ รายการเรียลลิตีโชว์ค้นหาไอดอลของไทยในปี ค.ศ. 2022 ต่อมาได้เปิดตัวเป็นศิลปินคู่ร่วมกับติวเตอร์ในชื่อ Thi-O & Tutor ในปี ค.ศ. 2023 ก่อนเปิดตัวเป็นศิลปินเดี่ยวในปี ค.ศ. 2024 2025–ปัจจุบัน: พรอดิวซ์ แคมป์ เอเชีย: ซีซั่น 2 และเปิดตัว หลังจากฤดูกาลแรกของ พรอดิวซ์ แคมป์ เอเชีย สิ้นสุดลง มีการประกาศจัดการประกวดในซีซั่นที่ 2 ซึ่งมีศิลปินฝึกหัดชายเข้าร่วมเป็นผู้เข้าแข่งขัน พรอดิวซ์ แคมป์ เอเชีย: ซีซัน 2 ออกอากาศตั้งแต่เดือนกุมภาพันธ์ถึงเมษายน 2025 และจบลงด้วยการก่อตั้งวงบอยแบนด์ เน็กซ์ไทด์ ซึ่งแสดงซิงเกิลที่มีชื่อเดียวกัน ซิงเกิลดังกล่าวได้รับการเผยแพร่อย่างเป็นทางการในภายหลังเมื่อวันที่ 6 พฤษภาคม ซึ่งถือเป็นการเปิดตัววง ต่อมาเผยแพร่แผ่นเสียงอัลบัมสั้นในชื่อชุด One Heart, New Adventure! เมื่อวันที่ 29 สิงหาคม ทั้งนี้ได้เผยแพร่ซิงเกิล 'Take It Easy' ออกมาก่อนหน้าเมื่อวันที่ 15 สิงหาคม สมาชิก ดรณ์ ไทโอ หู เย่เทา เซิน โอมาร์ ฉง เหยา จื่อห่าว ผลงานเพลง อีพี ชื่อ รายละเอียด One Heart, New Adventure! กำหนดการ: 29 สิงหาคม ค.ศ. 2025 ค่าย: เท็นเซ็นต์มิวสิก รูปแบบ: ซีดี, ดิจิทัลดาวน์โหลด, สตรีมมิง ซิงเกิล + รายชื่อซิงเกิล แสดงปีที่ออก และชื่ออัลบั้ม ชื่อ ปี อัลบั้ม 'Next1de' 2025 One Heart, New Adventure! 'Take It Easy' ซิงเกิลโปรโมต + รายชื่อซิงเกิลโปรโมต แสดงปีที่ออก และหมายเหตุเพิ่มเติม ชื่อ ปี หมายเหตุ 'Just Say Hello' 2025 Cover of Melo D 'Evening Breeze' Cover of awr ผลงานการแสดง เรียลลิตีโชว์ ปี ชื่อ หมายเหตุ อ้างอิง 2025 พรอดิวซ์ แคมป์ เอเชีย: ซีซั่น 2 เรียลลิตีโชว์ที่ตัดสินสมาชิกของ Next1de อ้างอิง
จารึกครหิ หรือชื่อทางการว่า จารึกบนฐานพระพุทธรูปวัดหัวเวียง เป็นจารึกภาษาเขมรเก่าอักษรกวิที่ค้นพบในอำเภอไชยา จังหวัดสุราษฎร์ธานี ทางตอนใต้ของประเทศไทย กำหนดอายุ พ.ศ. 1726 (ค.ศ. 1183) จารึกความยาวห้าบรรทัดนี้อยู่บนฐานของพระพุทธรูปทองสัมฤทธิ์ปางนาคปรกที่ค้นพบในวัดเวียงในอำเภอไชยา และเก็บรักษาที่วัดหัวเวียง ปัจจุบันพระพุทธรูปองค์นี้เก็บรักษาเป็นสมบัติของพิพิธภัณฑสถานแห่งชาติพระนครในกรุงเทพมหานคร ชื่อของจารึกว่า ครหิ (Grahi) หรือ Kia-lo-hi ในบันทึกจีน จูฟานจื่อ เชื่อกันว่าเป็นชื่อเก่าของไชยา นครซึ่งในอดีตเป็นส่วนหนึ่งของตามพรลิงค์ และในอดีตเป็นรัฐพรมแดนระหว่างศรีวิชัยกับเขมรในคาบสมุทรมลายู ชื่ออย่างเป็นทางการบนระเบียนของไทย ได้แก่ สฎ. 9 และ จารึกที่ 25 จารึกที่ฐานพระพุทธรูปจากวัดหัวเวียง เนื้อความ ยอร์ช เซเดส์ ถอดความจารึกไว้ได้ว่า ๑๑๐๕ ศกโถะนกฺษตฺร ด ตบะสกฺติ กมฺรเดง อญฺ มหาราช ศฺรีมต ไตฺรโลกฺยราชเมาลิภูษนพรฺมมเทว ปิ เกต เชฺยษฐ โนะ พุทธพาร มหาเสนาปติ คลาไน ต จำ สฺรุก คฺรหิ อาราธนา ต มฺรเตง ศฺรีญาโน เถฺว ปฺร ติมา เนะ ทํงน มาน สํริต การ มฺาย ตุล พิร ต ชา พฺยาย มาส ตบ ตนฺลิง ติ ษฺถาปนา ชา ปฺรติ มา มหาชน โผง ต มาน สรฺทธา อนุโมทนา ปูชา นมสฺการ นุ เนะ เลงฺ ส _ _ บาน สรฺวฺวชญตา _ ห ต ชา _ _ ซึ่งสามารถแปลได้ใจความเกี่ยวกับการสร้างพระพุทธรูปนี้ว่า สร้างขึ้นในศักราช ๑๑๐๕ ปีกระต่าย (เถาะนักษัตร) โดยพระเจ้า ศรีมัตไตรโลกยราช เมาลิภูษนวรรมเทวะ มีพระราชโองการให้มหาเสนาบดี คลาไน ผู้รักษาเมือง ครหิ อาราธนา มฺรเตง ศรีญาโน สร้างพระพุทธรูปนี้ขึ้น อ้างอิง
โกวิท ชลิตโกมุท (เกิด 9 พฤษภาคม พ.ศ. 2543) เป็นนักร้องและนักแต่งเพลงชาวไทย ปัจจุบันสังกัดค่ายเอ็กซ์โอเอ็กซ์โอเอนเตอร์เทนเมนต์ เข้าสู่วงการ โกวิทเริ่มสนใจวงการบันเทิงตั้งแต่ยังเรียนมัธยมปลาย หลังพี่สาวเปิดมิวสิกวิดีโอของวงบีทีเอส วงบอยแบนด์ชื่อดังจากเกาหลีใต้ให้ดู เขาจึงอยากลองเป็นสมาชิกวงบอยแบนด์ดูบ้าง จึงได้ส่งคลิปเล่นกีตาร์ร้องเพลงไปให้ค่ายเอ็กซ์โอเอ็กซ์โอเอนเตอร์เทนเมนต์พิจารณา และได้รับการเรียกตัวเข้ามาเซ็นสัญญาเป็นศิลปิน ในช่วงเดือนกันยายน พ.ศ. 2565 โกวิทได้ปล่อยเพลงซิงเกิลแรกในชีวิตคือเพลง “ข้อสอบ” ต่อมา เมื่อวันที่ 30 มีนาคม พ.ศ. 2566 เขาได้ปล่อยเพลงซิงเกิลที่สองชื่อ “เลือกแค่เธอ” ซึ่งเป็นผลงานที่ร้องร่วมกับมิวอ้อน – ณณณ นามปีติ จากวงแอทลาส (ATLAS) ในเดือนกันยายนปีเดียวกัน โกวิทได้ปล่อยเพลงซิงเกิลที่สามชื่อ “คนขี้อาย” ต่อมา ในเดือนสิงหาคม พ.ศ. 2567 เขาได้ปล่อยเพลงซิงเกิลที่สี่และห้าพร้อมกัน ได้แก่เพลง “เธอบวกอควาเรียมคือเดอะเบสท์” และ “Red Zone” ในเดือนสิงหาคม พ.ศ. 2568 โกวิทได้ปล่อยเพลงซิงเกิลใหม่ที่มีชื่อว่า แมงกะพรุน พร้อมกับการเปิดตัว EP ที่มีชื่อว่า Drift. ผลงาน ซิงเกิล ปี เพลง 2565 ข้อสอบ 2566 คนขี้อาย 2567 เธอบวกอควาเรียมคือเดอะเบสท์ Red Zone ซิงเกิลที่ร้องร่วมกับศิลปินอื่น ปี เพลง ร้องร่วมกับ 2566 เลือกแค่เธอ ณณณ นามปีติ (มิวอ้อน แอทลาส) อ้างอิง
จังหวัดซอนดรีโอ เป็นจังหวัดในแคว้นลอมบาร์เดีย ประเทศอิตาลี ตั้งอยู่ทางเหนือติดกับประเทศสวิตเซอร์แลนด์ จังหวัดซอนดรีโอมีลักษณะภูมิประเทศที่โดดเด่นด้วยภูเขาสูง หุบเขาลึก และแม่น้ำหลายสาย โดยเฉพาะหุบเขาใหญ่สามแห่งที่มีความสำคัญทางภูมิศาสตร์และเศรษฐกิจ ได้แก่ วัลเตลลีนา (Valtellina), วัลเกียเวนนา (Valchiavenna) และ วัลมาเลนโก (Valmalenco) ด้วยความสูงชันและภูมิประเทศที่ยากต่อการเข้าถึง ซอนดรีโอจึงมีความสัมพันธ์ทางวัฒนธรรมที่แนบแน่นกับเทือกเขาและธรรมชาติ โดยเฉพาะกิจกรรมเกษตรบนไหล่เขา เช่น การปลูกองุ่นในระบบขั้นบันไดซึ่งพบได้ทั่วไปในหุบเขาวัลเตลลีนา ซึ่งขึ้นชื่อในการผลิตไวน์แดงอย่าง Nebbiolo delle Alpi ในฤดูหนาว พื้นที่หุบเขาวัลมาเลนโกก็กลายเป็นแหล่งเล่นสกียอดนิยมที่ดึงดูดนักท่องเที่ยวทั้งจากในอิตาลีและจากต่างประเทศ จังหวัดซอนดรีโอเคยเป็นพื้นที่สำคัญทางยุทธศาสตร์ของภูมิภาคแอลป์ เนื่องจากตั้งอยู่บนเส้นทางการค้าระหว่างอิตาลีกับยุโรปตอนเหนือ โดยเฉพาะในสมัยกลางถึงสมัยฟื้นฟูศิลปวิทยา ดินแดนนี้ตกอยู่ภายใต้การควบคุมของรัฐต่าง ๆ อย่างต่อเนื่อง ไม่ว่าจะเป็น สามสันนิบาตของสวิตเซอร์แลนด์ หรือดยุกแห่งมิลาน และภายหลังตกอยู่ภายใต้การปกครองของจักรวรรดิออสเตรียในศตวรรษที่ 19 จนกระทั่งรวมเข้าเป็นส่วนหนึ่งของอิตาลีในปี 1859 เมืองเอกของจังหวัดคือซอนดรีโอ ซึ่งตั้งอยู่ใจกลางหุบเขาวัลเตลลีนา เป็นศูนย์กลางด้านการบริหาร วัฒนธรรม และการค้าของภูมิภาค โดยยังคงรักษาบรรยากาศเมืองโบราณที่ผสานกลิ่นอายแอลป์และอิตาลีไว้ได้อย่างกลมกลืน อ้างอิง ซนด
ช่องเขาเบร็นเนอร์ เป็นเส้นทางข้ามเทือกเขาแอลป์ที่สำคัญและพลุกพล่านที่สุดในยุโรป เชื่อมระหว่างนครอินส์บรุค ในประเทศออสเตรียกับนครโบลซาโนในประเทศอิตาลี ช่องเขานี้อยู่ที่ระดับความสูงประมาณ 1,370 เมตรเหนือระดับน้ำทะเล ซึ่งถือว่าค่อนข้างต่ำเมื่อเทียบกับช่องเขาอื่นในแอลป์ ทำให้สามารถใช้งานได้ตลอดทั้งปี ช่องเขาเบร็นเนอร์เป็นเส้นทางที่ใช้มาตั้งแต่สมัยโรมัน โดยเป็นหนึ่งในเส้นทางหลักของ Via Claudia Augusta ซึ่งเป็นถนนโรมันที่เชื่อมภาคเหนือของอิตาลีกับแว่นแคว้นในลุ่มน้ำดานูบ ต่อมาในสมัยกลาง ช่องเขาแห่งนี้ยังคงเป็นเส้นทางการค้า การทูต และการเดินทัพที่สำคัญ ปัจจุบันยังคงมีบทบาทหลักในเครือข่ายการคมนาคมของยุโรป ในปัจจุบัน ช่องเขาเบร็นเนอร์เป็นจุดผ่านของทั้งทางด่วน ทางหลวงแผ่นดิน และทางรถไฟเบร็นเนอร์ ซึ่งรองรับการขนส่งสินค้าระหว่างยุโรปเหนือกับยุโรปใต้ อย่างไรก็ตาม ปริมาณจราจรที่หนาแน่น โดยเฉพาะรถบรรทุก ทำให้เกิดปัญหามลภาวะและความล่าช้าในบางช่วงเวลา ส่งผลให้ประเทศออสเตรียและประเทศอิตาลีกำลังร่วมมือกันในการก่อสร้าง อุโมงค์ฐานเบร็นเนอร์ ซึ่งเมื่อแล้วเสร็จจะกลายเป็นหนึ่งในอุโมงค์รถไฟที่ยาวที่สุดในโลก (ประมาณ 55 กิโลเมตร) ช่วยลดเวลาเดินทางและลดภาระบนเส้นทางผิวดิน อ้างอิง บร บร
หนังสือที่เขียนโดยอัลบัรฆูษี อับดุลลอฮ์ ฆอลิบ อัลบัรฆูษี (เกิด ค.ศ. 1972) เป็นผู้นำชาวปาเลสไตน์ในกองพลน้อยอัลก็อสซาม กองกำลังติดอาวุธของฮะมาสในเขตเวสต์แบงก์ นอกจากนี้ เขายังเป็นหนึ่งในผู้ผลิตระเบิดหลักขององค์กรอีกด้วย ปัจจุบันอัลบัรฆูษีถูกจำคุกเป็นเวลา 67 ปีในเรือนจำอิสราเอล ชีวิตช่วงต้น อับดุลลอฮ์มาจากตระกูลอัลบัรฆูษีที่อย่ในพื้นที่รอมัลลอฮ์ของเวสต์แบงก์ ครอบครัวของเขามาจากเมือง Beit Rima อับดุลลอฮ์เกิดที่ประเทศคูเวตใน ค.ศ. 1979 โดยเป็นญาติกับมัรวาน อัลบัรฆูษี ฮะมาส ใน ค.ศ. 1999 อับดุลลอฮ์เดินทางไปเวสต์แบงก์เพื่อเข้าร่วมกลุ่มกำลังกึ่งทหารฮะมาส Ynet จัดให้เขาเป็น'วิศวกร'ของฮะมาส และออกแบบกับสร้างอาวุธในการโจมตีพลเมืองอิสราเอลหลายครั้ง จำคุก ในช่วงปลาย ค.ศ. 2001 อับดุลลอฮ์ถูกจับกุมโดยกองกำลังป้องกันและรักษาความปลอดภัยขององค์การบริหารแห่งชาติปาเลสไตน์ตามคำสั่งของยัสเซอร์ อาราฟัต ประธานาธิบดีปาเลสไตน์ จากการมีส่วนในการระเบิดภัตตาคาร Sbarro หลังความสัมพันธ์อันถดถอยระหว่างองค์การบริหารแห่งชาติปาเลสไตน์กับอิสราเอลในเดือนมกราคม ค.ศ. 2002 มัรวาน อัลบัรฆูษี หัวหน้าฟะตะห์วิ่งเต้นให้ญิบรีล อัรเราะญูบ หัวหน้าฝ่ายความปลอดภัยองค์การบริหารแห่งชาติปาเลสไตน์ ให้ปล่อยตัวอับดุลลอฮ์ อัลบัรฆูษี เขากลับมาทำกิจกรรมของฮะมาสต่อ อับดุลลอฮ์ถูกจับกุมโดยหน่วยรักษาความปลอดภัย Shin Bet ของอิสราเอลในเดือนมีนาคม ค.ศ. 2003 ศาลทหารอิสราเอลตัดสินให้จำคุก 67 ปี อับดุลลอฮ์ถูกคุมขังอยู่ที่เรือนจำกิลโบอาใกล้เบตชิอัน เขาถูกคุมขังเดี่ยว และไม่ได้รับอนุญาตให้ญาติเข้าเยี่ยม รัฐบาลอิสราเอลปฏิเสธที่จะปล่อยตัวเขาเป็นส่วนหนึ่งในการแลกเปลี่ยนนักโทษกิลอัด ชาลิต ค.ศ. 2011 องค์การบริหารแห่งชาติปาเลสไตน์จ่ายเงินบำนาญให้อับดุลลอฮ์ตลอดระยะเวลาที่เขาถูกจำคุก อ้างอิง
จังหวัดวาเรเซ เป็นจังหวัดในแคว้นลอมบาร์เดีย ประเทศอิตาลี มีพรมแดนติดกับประเทศสวิตเซอร์แลนด์ และอยู่ใกล้กับนครมิลาน เมืองเอกของจังหวัดคือ วาเรเซ ซึ่งตั้งอยู่ท่ามกลางภูเขาและทะเลสาบน้อยใหญ่ ทำให้พื้นที่แห่งนี้ได้รับฉายาว่า “สวนเขียวแห่งลอมบาร์เดีย” ภูมิประเทศของวาเรเซมีลักษณะเป็นพื้นที่เนินเขา ป่าไม้ และทะเลสาบมากมาย เช่น ทะเลสาบวาเรเซ (Lago di Varese), ทะเลสาบมัจโจเร (Lago Maggiore) และทะเลสาบลูกาโน (Lago di Lugano) ทางตอนเหนือ ตลอดจนที่ราบในพื้นที่ตอนกลางและตอนใต้ของจังหวัด ซึ่งเหมาะแก่การเกษตรและการตั้งถิ่นฐานมาตั้งแต่ยุคก่อนประวัติศาสตร์ จังหวัดวาเรเซมีรากเหง้าย้อนกลับไปถึงยุคก่อนโรมัน โดยมีร่องรอยการตั้งถิ่นฐานของชนเผ่าเซลติกและชนพื้นเมืองอื่น ๆ ต่อมาในสมัยโรมัน พื้นที่นี้กลายเป็นส่วนหนึ่งของเครือข่ายการคมนาคมและการปกครองของจักรวรรดิ ปัจจุบันยังสามารถพบซากโบราณสถานและโบสถ์ยุคกลางที่ได้รับการอนุรักษ์อย่างดี เช่น Sacri Monti di Varese หนึ่งในสถานที่แสวงบุญซึ่งได้รับการขึ้นทะเบียนเป็นมรดกโลกโดยยูเนสโกในปี 2003 นอกจากนี้ วาเรเซยังเป็นแหล่งอุตสาหกรรมการผลิตอากาศยาน โดยเป็นที่ตั้งของบริษัท Leonardo Aerostructures และมีท่าอากาศยานมิลาโนมัลเปนซา อยู่ใกล้เคียง ทำให้จังหวัดนี้มีความสำคัญทางเศรษฐกิจควบคู่กับมรดกทางธรรมชาติและวัฒนธรรม อ้างอิง วร
หมอกควันในกรุงเทพมหานคร พ.ศ. 2568 เป็นเหตุการณ์มลพิษทางอากาศที่ส่งผลกระทบต่อภาคกลางของประเทศไทย โดยเฉพาะพื้นที่กรุงเทพมหานครและปริมณฑล ตั้งแต่เดือนมกราคม จนถึงเดือนมีนาคม พ.ศ. 2568 เบื้องหลัง ประเทศไทยเผชิญกับมลพิษทางอากาศอย่างต่อเนื่องซึ่งเกิดจากการเผาพืชผลทางการเกษตร การปล่อยมลพิษจากภาคอุตสาหกรรม และการขนส่ง ระดับมลพิษทางอากาศในกรุงเทพมหานครเพิ่มขึ้นตั้งแต่ปี พ.ศ. 2562 ตามแนวโน้มการเพิ่มขึ้นของมลพิษในภาคเหนือของประเทศไทย มลพิษทางอากาศในกรุงเทพมหานครประมาณ 60% สามารถสืบย้อนไปได้จนถึงการขนส่ง โดยการปล่อยมลพิษจากภาคอุตสาหกรรมเป็นสาเหตุใหญ่เป็นอันดับที่ 2 การปล่อยมลพิษจากภาคการเกษตรในจังหวัดใกล้เคียงก็เป็นสาเหตุเช่นกัน มาตรฐานคุณภาพอากาศของประเทศไทยได้รับการแก้ไขในปี พ.ศ. 2565 และ พ.ศ. 2566 เพื่อนำเป้าหมายชั่วคราว 3 (IT-3) ขององค์การอนามัยโลก (WHO) มาใช้ที่ 37.5 μg/ m3 และ 15 μg/ m3 สำหรับการวัด 24 ชั่วโมงและรายปีตามลำดับ ในปี พ.ศ. 2566 คนไทยมากกว่า 10 ล้านคนเข้ารับการรักษาโรคที่เกี่ยวข้องกับมลพิษทางอากาศ ในช่วงที่เกิดหมอกควันประจำปีในเดือนมีนาคม พ.ศ. 2566 แพทองธาร ชินวัตร มุ่งมั่นที่จะแก้ไขปัญหามลพิษในฐานะแคมเปญรณรงค์หาเสียงของพรรคเพื่อไทย เมื่อวันที่ 29 มกราคม พ.ศ. 2568 คณะผู้เชี่ยวชาญทางการแพทย์จากจุฬาลงกรณ์มหาวิทยาลัยเรียกร้องให้รัฐบาลปรับลดเกณฑ์กำหนดมลพิษ 24 ชั่วโมงขั้นต่ำ จากปัจจุบัน 37.5 μg/ m3 เหลือ 15 μg/ m3 ตามแนวทางขององค์การอนามัยโลก การลดเกณฑ์ดังกล่าวอาจส่งผลให้จำนวนผู้ป่วยมะเร็งในประเทศไทยลดลง 44% อ้างอิง
2 (ชาปูร์มหาราช) เมื่อทรงพระเยาว์, ชอฮ์นอเมของชาฮ์แทฮ์มอสป์, วาดในช่วง ค.ศ. 1525-30 อีฟรอ โฮร์มีซ หรือ แฟรอเยฮ์ โฮร์แมซด์ เป็นขุนนางหญิงซาเซเนียนผู้เป็นพระมเหสีในพระเจ้าโฮร์มีซที่ 2 และพระราชมารดาในพระเจ้าซาปูร์มหาราช พระนางเป็นผู้สำเร็จราชการแทนพระองค์ใน ค.ศ. 309 ถึง 325 หลังโฮร์มีซสวรรคต และวิกฤตผู้สืบทอดที่ตามมา บรรดาขุนนางตัดสินใจยกอำนาจให้กับพระราชโอรสองค์สุดท้ายของโฮร์มีซจากอีฟรอที่ยังไม่ถือกำเนิด ทำให้มีการตั้งมงกุฏเหนือพระครรภ์ของอีฟรอ และพระนางปกครองประเทศกับขุนนางใน ค.ศ. 309 จนกระทั่งชาปูร์ พระราชโอรส เข้าสู่วัยผู้ใหญ่ โดยขึ้นครองราชย์ตอนพระชนมายุ 16 พรรษาใน ค.ศ. 325 ศัพทมูลวิทยา ไม่มีข้อมูลเกียวกับพระนามอีฟรอ โฮร์มีซมากนัก และมีเพียงข้อมูลชาวยิวเท่านั้นที่กล่าวถึงพระนามของพระนาง Theodor Nöldeke ยังเห็นว่าพระนาม 'อีฟรอ' ยังไม่เป็นที่กระจ่าง พระชนม์ชีพ อีฟรอ โฮร์มีซมีพระบิดาเป็นชาวยิวและพระนางเข้ารีตเป็นคริสต์ในภายหลัง รายงานตลอดประวัติศาสตร์ระบุว่า มีบันทึกมากมายเกี่ยวกับความสัมพันธ์ฉันมิตรและความร่วมมือของพระนางกับชาวยิวในราชสำนักเพื่อบรรลุเป้าหมาย พระนางได้รับการกล่าวถึงในทัลมุดถึงห้าบท ทัลมุดกล่าวถึงอีฟรอในฐานะราชินีผู้สนใจในศาสนายูดาห์ ตามพงศาวดารเนสโตเรียน พระราชบิดาของพระราชมารดาของชาปูร์มหาราชเป็นชาวยิว โดยยังระบุอีกว่า อีฟรอ โฮร์มีซเข้ารีตเป็นคริสต์โดย Shemon Bar Sabbae และเป็นหนึ่งในเหตุผลหลักในการประหารชีวิต Shemon และการกดขี่ชาวคริสต์ในรัชสมัยพระเจ้าซาปูร์มหาราช สำเร็จราชการ หลังการสวรรคตของพระเจ้าโฮร์มีซที่ 2 ออดูร์ แนร์เซ พระราชโอรส ขึ้นครองราชย์ต่อ แต่ภายหลังถูกบรรดาขุนนางถอดถอนและปลงพระชนม์ จากนั้นบรรดาขุนนางทำให้พระราชโอรสองค์ที่สองของโฮร์มีซพระเนตรบอด และจำคุกพระราชโอรสองค์ที่สามผู้มีพระนามว่าโฮร์มีซ ไม่นานพระองค์หลบหนีออกจากคุกและลี้ภัยไปที่จักรวรรดิโรมัน ดังนั้น ราชบัลลังก์จักรวรรดิซาเซเนียนจึงตกเป็นของพระราชโอรสที่ยังไม่ถือกำเนิดของโฮร์มีซจากพระมเหสีนามอีฟรอ โฮร์มีซ ซึ่งภายหลังพระราชโอรสมีพระนามว่าพระเจ้าชาปูร์ที่ 2 อ้างอิง ข้อมูล
ผาแดงนางไอ่ เป็นละครโทรทัศน์ไทยแนวพีเรียด แฟนตาซี โรแมนติก ปี 2568 ผลิตโดยเดอะ วัน เอ็นเตอร์ไพรส์ นำแสดงโดย เดียร์น่า ฟลีโป ยุทธนา เปื้องกลาง และวิทยา เทพทิพย์ ออกอากาศทางช่องวัน 31 ทุกวันจันทร์-พฤหัสบดี เวลา 19.00 น. ตั้งแต่วันที่ 9 กรกฎาคม พ.ศ. 2568 นักแสดง ละครโทรทัศน์ พ.ศ. 2568 ตัวละคร นักแสดงหลัก คำหอม / เจ้านางคำกอง / เจ้าหญิงไอ่คำ (นางไอ่)​ (อดีต) ไอรดา หฤษฏ์กิตติวงศ์ / ไอริน (ริน) (ปัจจุบัน) เดียร์น่า ฟลีโป บุญโปง / พังคี / พญาพังคีนาคราช (อดีต) คำสิงห์ บุญค้ำคูณ (ปัจจุบัน) ยุทธนา เปื้องกลาง นายพราน / แม่ทัพอินทสิงห์ / เจ้าชายผาแดง (อดีต) กรวิชญ์ (กร) (ปัจจุบัน) วิทยา เทพทิพย์ เจ้าศรีเมือง / พญาศรีเชียงเชิด (อดีต) แสนเมือง (ปัจจุบัน) ไมค์ ภิรมย์พร นาคินีศรีตลา (อดีต) ศรีตลา (ปัจจุบัน) ชลิตา ส่วนเสน่ห์ ผาเวียง (อดีต) ร.ต.ต.ภูผา พรแสงคำ (ปัจจุบัน) คิม กู้ดเบิร์น นางมณี / เจ้าหญิงมณีริน (อดีต) มณีริน (ปัจจุบัน) ตติยา สนสกุล ตัวละคร นักแสดงสมทบ ผู้ใหญ่ทัพ ชูพงษ์ ช่างปรุง เจ้านางคำออน / พระนางจามปา (อดีต) จำปา (ปัจจุบัน) แคนดี้ รากแก่น จันตา / พรานกง (อดีต) สมชัย (ปัจจุบัน) อติรุจ สิงหอำพล ภุชงค์ พศุฑย์ พงศ์พศุตม์ เฒ่าหาญ / เฒ่าเหิม (อดีต) หมอคง (อาจารย์คง) (ปัจจุบัน) วัชรชัย สุนทรศิริ ภาคิน ชัชวาล เพชรวิศิษฐ์ กำนันศักดิ์ เวนช์ ฟอลโคเนอร์ บัวผัน บุญค้ำคูณ น้ำพุ สารวัล ปุโรหิตสิงหล (อดีต) หลวงพ่อเหลี่ยม (ปัจจุบัน) หยอง ลูกหยี โกสิน ป๊อด ชัยชนะ เป้ แม็คเก้ ก้องพรลภัส บุญยัง ถิรวัฒน์ หมอกชัย ตัวละคร นักแสดงรับเชิญ พระนางเจ้านันทาเทวี (อดีต) แม่ของกรวิชญ์ (ปัจจุบัน) ชไมพร สิทธิวรนันท์ ยายบัวริน พิมพา พรศิริ ป้าแก้ว ดาหลา ธัญญาพร นิอร สุชาดา พูนพัฒนสุข กรวิชญ์ (อาวุโส) อธิวัฒน์ สนิทวงศ์ ณ อยุธยา ไอรดา (อาวุโส) สุปราณี เจริญผล สีมา ณรงค์ฤทธิ์ อุ่นบุรมย์ นิลลา เมลินญาน์ พรสินเชาวนันท์ คม สิทธิพงษ์ อิ่มเสถียร ท้าวราตรี เข็มพร ศรศิริวงศ์ นางอิน ดลพร ภู่ทองอ่อน นางอั๊วะ นพัชกร ใจมา หมอพราหมณ์ อ๊อฟ สุรพล เจ้าฟ้าแดด พลกฤษณ์ จักรสุวรรณ เจ้าชายศรีชัย สุทธิพงษ์ พยัฆสรรค์ พ่อของกรวิชญ์ กิตติพล เกศมณี เคน วัชรากร สุนทรศิริ ตำรวจ เกรียงไกร อุ่นแก้ว ผีเฝ้าหนองหาน โจ้ สิงห์เดี่ยว ลูกน้องกำนันศักดิ์ ชนชนะ สายจันทร์หอม ชาวบ้าน ราตรี ไชยกาล จุฑามณี ไชยมงคล หลวงพ่อสุธี ชาลี อิ่มมาก งูบริวาร จตุพร หนูเนียม หมอ อมต บันเทิงเทพ ลูกน้องสมชัย ณรัฐ พัฒนาพงศ์ชัย นิพนธ์ จิตเกิด เพลงประกอบละคร ; พ.ศ. 2568 เพลง บ่วงฮัก ร้องโดย ไมค์ ภิรมย์พร เพลง ผูกฝ้ายสายแนน ร้องโดย มนต์แคน แก่นคูน
3 สาวโคกอีแร้ง เป็นละครโทรทัศน์ไทยแนว โรแมนติก-แอ็กชั่น-แฟนตาซี-คอมเมดี สร้างจากบทประพันธ์โดย เพ-ชร / สามเสือ ผลิตโดยบริษัท มอนทาจ เอ็นเตอร์เทนเม้นท์ จำกัด โดยผู้จัด นัฐฐพนท์ ลียะวณิช บทโทรทัศน์โดย สามเสือ กำกับการแสดงโดย กฤษณะ แสงสร้อย , ทวีวัฒน์ วันทา , อดุลย์ ประยันโต นำแสดงโดย ปวิช เวียงนนท์ , ชาเคอลีน มึ้นช์ , ปฤสยา เจริญเนติศาสตร์ , กุลภัสสรณ์ เสณีตันติภากุล ออกอากาศทาง ช่อง 3 เอชดี ระหว่างวันที่ 14 กรกฎาคม – 21 สิงหาคม พ.ศ. 2568 นักแสดง นักแสดงหลัก ตัวละคร นักแสดง สมร ชาเคอลีน มึ้นช์ หมวดโชค ปวิช เวียงนนท์ สมศรี กุลภัสสรณ์ เสณีตันติภากุล สายใจ ปฤสยา เจริญเนติศาสตร์ นักแสดงสมทบ ตัวละคร นักแสดง ยายเนียน รัดเกล้า อามระดิษ​ เสือมืด ชาติชาย งามสรรพ์​ จ่าดำ เจริญพร อ่อนละม้าย​ เสือนวล ตฤณญา มอร์สัน​ ทอง วริษฐ์ ทิพโกมุท​ ไผ่ จักริน ภูริพัฒน์ โต้ง สุขพัฒน์ โล่ห์วัชรินทร์ มะเดี่ยว อลิสา พึ่งชาติ สวย ปารีณา บุศยศิริ​ ครูช้อย โย่ง เชิญยิ้ม​ พ่อสิน แอนนา ชวนชื่น​ ผู้ใหญ่แต้ พวง เชิญยิ้ม บัวผัน แอริน ยุกตะทัต​ บัวตูม ราวรรณ โทนะหงษา​ บัวบาน นาถธิดา พิทักษ์วรรัตน์ ขุนเอกชัย สุรินทร คารวุตม์​ นักแสดงรับเชิญ ตัวละคร นักแสดง คุณหญิงกีรติ สรวงสุดา ลาวัณย์ประเสริฐ​ หลวงสุชาติ ทรงสิทธิ์ รุ่งนพคุณศรี​ เสือเข้ม จตุรงค์ พลบูรณ์​ เสือตอง ปิยะ วิมุกตายน​ ทินกร เชิตทรัพย์
ปรัชญาปารมิตาแห่งชวา เป็นประติมากรรมรูปพระโพธิสัตว์ปรัชญาปารมิตา สร้างขึ้นในศตวรรษที่ 13 ในอาณาจักรสิงหะส่าหรีบนเกาะชวา ประเทศอินโดนีเซีย เทวรูปนี้มีความสำคัญทางประวัติศาสตร์และมีคุณค่าด้านความวิจิตรงดงามอย่างมาก ถือเป็นผลงานศิลปะฮินดู-พุทธชิ้นเอกของชวาโบราณ ปัจจุบันเก็บรักษาและจัดแสดงอยู่ที่พิพิธภัณฑ์แห่งชาติอินโดนีเซียในกรุงจาการ์ตา ประเทศอินโดนีเซีย ลักษณะ พระปรัชญาปารมิตาแห่งชวาแสดงรูปปางสมาธิ ประดับด้วยอัญมณีและเครื่องประดับงดงาม ประทับในท่าวัชราสน์หรือขัดสมาธิเพชร บนอาสนะดอกบัวหรือปัทมาสน์บนฐานชุกชีทรงสี่เหลี่ยม ด้านหลังเป็นแผ่นหินแกะสลัก ประติมากรรมนี้แกะสลักมาจากหินแอนดีไซต์ มีความสูง 126 เซนติเมตร กว้าง 55 เซนติเมตร และลึก 55 เซนติเมตร มุทรา (ท่าทางของมือ) แสดงเป็น ธรรมจักรมุทรา ซึ่งแสดงถึงการหมุนกงล้อธรรมจักร แขนซ้ายวางล้อมรอบดอกัวอุตปละ ด้านบนเป็นสมุดใบลานแสดงถึงปรัชญาปารมิตาสูตรอันเป็นประติมานวิทยาหลักของพระปรัชญาปารมิตา ดวงตามองลงล่าง สวมมงกุฎ ชาตมกุฏ (Jatamakuta) ด้านหลังศีรษะมีรังสี ประภามณฑล อันสื่อถึงการบรรลุปัญญาญาณขั้นสูง ประวัติศาสตร์ ประติมากรรมนี้ค้นพบในลักษณะเกือบสมบูรณ์ในซากจุงกุปปูตรี ใกล้กับวิหารสิงหะส่าหรีในมาลัง จังหวัดชวาตะวันออก ธรรมเนียมพื้นถิ่นเชื่อว่าเป็นรูปสลักแสดงรูปของราชินีเกินเดเด็ซ ปฐมราชินีแห่งสิงหะส่าหรี หรือเป็นรูปเทวีของพระนาง บ้างว่าเป็นราชินีราชปัตนี มเหสีของกษัตริย์กรตราชสะ ปฐมกษัตริย์แห่งมัชปาหิต ด้วยลักษณะที่เกือบสมบูรณ์นี้ทำให้เชื่อว่าเทวรูปนี้ถูกนำไปฝังดินนานพอสมควร จุดที่ค้นพบคือจัณฑิ เอ (Candi E) ซึ่งอยู่ทางใต้สุดในหมู่ซากจัณฑิวายัง (Candi Wayang) หรือจัณฑิจุงกุปปุตรี (Cungkup Putri) เด มอนเนอโร (D. Monnereau) เจ้าหน้าที่ของบริษัทอินเดียตะวันออกของเนเธอร์แลนด์เป็นผู้ค้นพบในปี 1818 หรือ 1819 และในปี 1820 เขาได้มอบให้กับซี เก เซ ไรน์วาร์ท ซึ่งต่อมานำกลับไปยังประเทศเนเธอร์แลนด์ และกลายมาเป็นของสะสมชิ้นสำคัญของไรค์มูเซอุมโฟร์ฟ็อลเคินคุนเดอในนครไลเดิน นานถึง 158 ปี กระทั่งเดือนมกราคม 1978 รัฐบาลเนเธอร์แลนด์ได้ส่งคืนให้กับประเทศอินโดนีเซีย ภายหลังราชินียูลีอานาแห่งเนเธอร์แลนด์เดือนทางเยือนอินโดนีเซีย ปัจจุบันจัดแสดงอยู่บนชั้นสี่ของอาคารเกอดุงอาร์จาของพิพิธภัณฑ์แห่งชาติอินโดนีเซียในกรุงจาการ์ตา ประเทศอินโดนีเซีย อ้างอิง
อาสนวิหารมหานคร 'พระคริสตสมภพ' เป็นอาสนวิหารหลักของคริสต์จักรออร์ทอดอกซ์มอลโดวา ตั้งอยู่ในเขตกลางของกรุงคีชีเนา ประเทศมอลโดวา สร้างขึ้นในปี 1830 ผลงานออกแบบโดยอับรัม เมลนีคอฟ หอระฆังถูกทำลายลงในปี 1962 ก่อนจะสร้างขึ้นใหม่ในปี 1997 ในสมัยโซเวียตถูกแปรสภาพมาเป็นศูนย์จัดนิทรรศการและแปรสภาพกลับมาเป็นศาสนสถานอีกครั้งหลังสิ้นสุดการปกครองของโซเวียต ประวัติศาสตร์ อาสนวิหารนี้ก่อสร้างขึ้นโดยผู้ว่าการรัสเซียใหม่ เจ้าชายมีฮาอิล เซมยอนอวิช วอรอนต์ซอฟ และอัครบิดรกัฟริล เบอนูเลสกู-บอดอนี ในปี 1830 อาสนวิหารนี้สร้างขึ้นในทศวรรษ 1830 ด้วยสถาปัตยกรรมนีโอคลาสสิก ผลงานออกแบบโดยอับรัม เมลนีคอฟ ผู้ออกแบบโบสถ์อีกหลังที่มีลักษณะคล้ายกันและตั้งอยู่ที่บลอฮรัด ในระหว่างสงครามโลกครั้งที่สอง อาสนวิหารถูกทิ้งระเบิดและหอระฆังถูกทำลายโดยนักลัทธิคอมมิวนิสต์ในคีชีเนาในปี 1962 ในระหว่างสมัยที่มอลโดวาเป็นส่วนหนึ่งของสหภาพโซเวียต ศาสนพิธีถูกสั่งห้าม และอาสนวิหารแปรสภาพมาเป็นศูนย์นิทรรศการ กระทั่งสหภาพโซเวียตล่มสลายและมอลโดวาได้รับเอกราช อาสนวิหารจึงได้แปรสภาพกลับมาสู่การเป็นศาสนสถานดังเดิมในปี 1989 โดยการบูรณะดำเนินไปถึงปี 1996 และหอระฆังหลังใหม่สร้างขึ้นในปี 1997 ในปี 2016 ธนาคารแห่งชาติได้ออกเหรียญที่ระลึกเพื่อฉลอง 180 ปีของอาสนวิหาร เป็นเหรียญมูลค่า 50 เลย์ การออกแบบ สถาปัตยกรรมของอาสนวิหารนี้เป็นแบบนีโอคลาสสิก ฟาซาดมีความเรียบง่ายและชัดเจน ประกอบด้วยเสาหัวดอริกหกเสาที่ทางเข้า ตลอดประวัติศาสตร์ได้มีการบูรณะอาสนวิหารหลายครั้งหลังได้รับความเสียหาย ทำให้ลักษณะภายนอกมีความเปลี่ยนแปรไปจากเดิมบางส่วน เช่น โดมและกางเขนบนยอดโดมสร้างต่อเติมใหม่ในปี 1997 ครอบทับโครงสร้างเดิม ภายในประดับใหม่หลังสมัยโซเวียตสิ้นสุดด้วยรูปแบบอย่างออร์ทอดอกซ์ รูปภาพ riot 2009-04-07 |ระหว่างการประท้วงการเลือกตั้งปี 2009 Catedral de la Natividad, Chisináu, Moldavia, 2023-11-03, DD 84-86 |หอระฆัง Catedral de la Natividad, Chisináu, Moldavia, 2023-11-03, DD |หอระฆังและตัวโบสถ์ Catedral de la Natividad, Chisináu, Moldavia, 2023-11-03, DD 36-38 |แผงพระแท่นบูชา (Iconostasis) річниці незалежності Молдови |ธงชาติหน้าอาสนวิหาร อ้างอิง